b'\n_START_ARTICLE_\nJaapani aed\n_START_SECTION_\nAjalugu\n_START_PARAGRAPH_\nJaapani aed sai alguse 612. aastal, kui tollane Jaapani emissar k\xc3\xbclastas Hiinat ja sai inspiratsiooni Budistlikest elementidest koju naastes. Budistide aias oli k\xc3\xb5igil elementidel oma usuline t\xc3\xa4hendus: rada t\xc3\xa4hendas valgustust, muld ja pinnas t\xc3\xa4hendas viljakust ja Budha m\xc3\xb5istuse eest hoole kandmist. Kuigi Jaapan v\xc3\xb5ttis vastu paar uut Budistlikku elementi siis ei loobutud ka oma religioonist Shintost, vaid p\xc3\xb5imiti m\xc3\xb5lemad religioonid harmooniliselt kokku. Nii on Jaapani aia disainis n\xc3\xa4ha m\xc3\xb5lema usule viidatud elemente.\n_START_SECTION_\nElemendid\n_START_PARAGRAPH_\nJaapani aiaga k\xc3\xa4ivad kaasas alati teatud elemendid, mis aias figureerivad. K\xc3\xb5ikidel elementidel on ka alati s\xc3\xbcgavam t\xc3\xa4hendus, kui ainult dekoratiivne funktsioon.\n_START_SECTION_\nKivid, liiv ja kruus\n_START_PARAGRAPH_\nT\xc3\xa4nap\xc3\xa4eval s\xc3\xbcmboliseerivad suured kivid m\xc3\xa4gesid ja kaljusid. Samuti kasutatakse kive ka ehitistes, sildades ja teeradades. Tiikide ja ojade joondamiseks kasutatakse v\xc3\xa4iksemaid kivimaterjale ja kruusa. Kuiva maastikuga Jaapani aias figureerivad ainult kivid. Suured kivid t\xc3\xa4histavad m\xc3\xa4gesid, saari ja jugasid. Kruus ja liiv asendab vett.\n_START_SECTION_\nVesi\n_START_PARAGRAPH_\nJaapani aiast ei puudu kunagi vee-element (v\xc3\xa4lja arvatud kuival maastikuga Jaapani aias). Tiik t\xc3\xa4histab Jaapani aias merd,j\xc3\xa4rve,tiiki v\xc3\xb5i j\xc3\xb5ge looduses. Pealmiselt on veesilm as\xc3\xbcmmeetriline. Kosk t\xc3\xa4histab aga inimese olemust:s\xc3\xbcnd, kasvamine ja surm.\n_START_SECTION_\nLaternad\n_START_PARAGRAPH_\nLaternad on erineva kuju ja suurusega ning on kogu Jaapani aiakujunduse ajaloos olnud \xc3\xbcheks pealmiseks elemendiks. Laternad on tavaliselt kivist ja asetatud hoolikalt valitud kohtadesse, n\xc3\xa4iteks saartele, poolsaarte otstesse v\xc3\xb5i m\xc3\xa4rkimisv\xc3\xa4\xc3\xa4rsete ehitiste k\xc3\xb5rvale ,kus nad n\xc3\xa4itavad valgust ning n\xc3\xa4itavad sealsete ehitiste esteetilist poolt.\n_START_SECTION_\nSillad\n_START_PARAGRAPH_\nSillad on jaapani aia \xc3\xbched t\xc3\xa4htsamad elemendid, mis liidavad omavahel kokku saared ja v\xc3\xa4iksed tiigid. Nad on tavaliselt ehitatud kas puidust v\xc3\xb5i kivist, nind v\xc3\xb5ivad olla kas kaarjad (soribashi) v\xc3\xb5i lamedad (hirabashi). M\xc3\xb5nikord, kui nad olid osa templi aiast, v\xc3\xa4rviti need punast v\xc3\xa4rvi, j\xc3\xa4rgides Hiina traditsioone, kuid enamasti olid nad v\xc3\xa4rvimata.\n_START_SECTION_\nTaimestik\n_START_PARAGRAPH_\nIga taim jaapani aias valitakse vastavalt esteetilistele p\xc3\xb5him\xc3\xb5tetele, et peita ebasoovitavaid vaatamisv\xc3\xa4\xc3\xa4rsusi, et olla teatud aia funktsioonide taustal v\xc3\xb5i luua maaliline stseen nagu maastik maal v\xc3\xb5i postkaart. Taimed, nagu vaher ja kirsipuud, valitakse tihti nende hooajaliste v\xc3\xa4rvide j\xc3\xa4rgi ning on paigutatud t\xc3\xa4pselt nii, et nende ilu v\xc3\xa4lja paistaks. Samuti kasutatakse jaapani aedades palju sammalt._NEWLINE_Taimed on aedades hoolikalt ja l\xc3\xa4bim\xc3\xb5eldult asetatud ning nende eest kantakse suurt hoolt, et nende ilu oleks p\xc3\xbcsiv. Puud, p\xc3\xb5\xc3\xb5sad ja muruplatsid on trimmitud t\xc3\xa4pselt m\xc3\xb5\xc3\xb5tude j\xc3\xa4rgi. Talvisel ajal kaitstakse puid ja p\xc3\xb5\xc3\xb5said k\xc3\xbclmumise vastu \xc3\xb5lek\xc3\xb5rte ja riidega.'